[{"text_idx": "#000000", "text": "Profesorino Koutny premiita pro interlingvistika agado"}, {"text_idx": "#000001", "text": "Ilona Koutny, posteulo de profesoro Szerdahelyi kaj iama instruisto en la Esperanto-fako de ELTE (Eo\u0308tvo\u0308s Universitato, Budapes\u0302to, Hungario), fondinto kaj gvidanto dum 13 jaroj de la Interlingvistikaj Studoj de UAM (Universitato Adam Mickiewicz, Poznano, Pollando), la 27an de septembro 2011 ricevis premion de la rektoro de UAM pro sia plurjara organiza kaj didaktika laboro por la Interlingvistikaj Studoj.\nLa premio estis donita la 27an de septembro 2011 dum festa kunveno tuj post la fino de la starta sesio de la nova interlingvistika grupo.\nEn julio d-rino Koutny estis nomumita profesoro de UAM, kie s\u0302i antau\u0306 du jaroj ig\u0302is ankau\u0306 estro de la Ugro-Finna Katedro. Tiu c\u0302i rangaltigo kaj premio kontribuas al la firma pozicio de interlingvistiko en UAM. La vicdekano, prof. Kaliszan dum la inau\u0306guro de la nova interlingvistika grupo kaj de la sekva Interlingvistika Simpozio, tie ankau\u0306 la vicdirektoro de la Lingvistika Instituto, prof. Zabrocki, kaj dum la bankedo la dekanino, prof. Tomaszkiewicz, emfazis la gravecon de la interlingvistikaj studoj en la Novfilologia Fakultato kaj lau\u0306dis la iniciaton de Ilona Koutny."}, {"text_idx": "#000002", "text": "La redakcio de La Ondo tre volonte alig\u0302as al la lau\u0306doj kaj gratuloj kaj deziras al Ilona, proklamita kiel la Esperantisto de la jaro 2008, pliajn sukcesojn kaj atingojn en la grava laboro, kiun s\u0302i plenumas en UAM."}, {"text_idx": "#000005", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000007", "text": "Musklaku la kovrilon por legi pliajn informojn."}]